Baltic Ace

Baltic Ace oli autotarnelaev, mis kuulus firmale Baltic Highway Limited ja mida käitas Kreeka laevakompanii Stamco Ship Management Company Pireusest. Laev ehitati Stocznia Gdynia S. A. laevatehases Gdynias Poolas 2007. aastal. 5. detsembril 2012 põrkas laev Põhjamere laevateel kokku Küprose konteinerilaevaga Corvus J ja uppus.

 Ajalugu 
Kuus autotarnelaeva telliti 2005. aasta lõpul, seda tüüpi viies laev tehasenumbriga 8245/5 ehitati Stocznia Gdynia laevatehases Gdynias Poolas. Laevale pandi kiil 26. veebruaril 2007 ja see lasti vette 3. juunil 2007. Seejärel võeti laev 11. juulil 2007 kasutusse. Selle sõsarlaevad on  Elbe Highway, Thames Highway, Danube Highway, Seine Highway ja Nordic Ace. Autotarnelaevad ehk autolaevad on ehitatud autode veoks autotehasest tarbijani.

Laevahukk
5. detsembril 2012 põrkas autolastiga Belgia Zeebruggest Soome Kotkasse teel olnud Baltic Ace Põhjamerel Rotterdami lähistel kokku Küprose konteinerilaevaga Corvus J ja uppus umbes 15 minutiga.Põhjamerel uppus laev, hukkus vähemalt neli meremeest Postimees, 6. detsembril kell 7:40 Laeva pardal oli 24 meeskonnaliiget ja 1417 autot (peamiselt Mitsubushi Jaapani ja Tai tehastest). Kaks meremeest võttis pardale Corvus J ja veel päästeti 11 meremeest, kes olid päästeparves. Hukkus 5 meremeest ja 6 jäi kadunuks.

Viited

 Välislingid 
 Põhjamerel uppus laev, hukkus vähemalt neli meremeest Postimees, 6. detsembril kell 7:40
 06.12.2012, Cargo ship collision_ 4 dead 7 missing

Kategooria:Kaubalaevad
Kategooria:Hukkunud laevad